# ביטוח

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביטוח הינו הסכם בין שני גופים, לפי האחד (המבטח) משלם לאחר (המבוטח) במקרה מסוים אשר לא ברור אם יקרה או לא. בהתאם להסכם משלם המבוטח למבטח דמי ביטוח (פרמיה) מידי חודש או מידי שנה, בין וזאת מבלי לדעת אם יקרה מקרה הביטוח בגינו יהא זכאי לתקבולים בהתאם לחוזה הביטוח. מטרת הביטוח היא לספק הגנה מפני היבטים כספיים של סיכון, כגון סיכון לרכוש או סיכון לחיים.

גובה דמי הביטוח נקבע על ידי המבטח, לפי סטטיסטיקה של האירועים נגדם נרכש הביטוח, תוך התחשבות במצב הספציפי של המבוטח. למשל, בביטוח חיים משתמשים בטבלאות אקטואריות, תוך התחשבות במחלות קודמות של המבוטח (המשפיעות על הסיכון של מבוטח ספציפי למות בגיל מוקדם יותר).

## [עריכה] ענפי הביטוח העיקריים

חוק הפיקוח על שירותים פיננסיים (ביטוח), התשס"ה-2005, אשר החליף את חוק הפיקוח על עסקי ביטוח, התשמ"א-1981 אוסר, בסעיף 14 (ב) לחוק, על אדם או גוף לעסוק בביטוח בענף ביטוח שבו אין לו רישיון מבטח. סיווג ענפי הביטוח נעשה לפי קביעת שר האוצר בהתאם לסעיף 13 לחוק.

### [עריכה] ביטוח אלמנטרי

ענף ביטוח זה מתייחס למעשה לביטוח הכללי במובן המקובל של המילה, אולם אינו מתייחס לביטוח חיים ולביטוח ימי. המדובר בענפי ביטוח הרכוש, כגון ביטוח דירה מפני פריצה או שריפות, ביטוח רכב, ביטוח נזקים, ביטוח מפני אבדן רווחים, ביטוח אשראי ועוד'.

### [עריכה] ביטוח חיים

ענף ביטוח החיים הינו ענף ייחודי בכך שמקרה הביטוח יתרחש בוודאות (ובכך הוא שונה משאר ענפי הביטוח בהם לא ידוע אם מקרה הביטוח יתרחש), אך לא ידוע מתי יתרחש. מטרתו של ביטוח החיים הינה להבטיח קרן אשר תשולם למשפחה או לכל מוטב אחר עם מותו של המבוטח או עם הגיעו לגיל מסוים.

### [עריכה] ביטוח בריאות

ביטוח המבטיח למבוטח סכום כספי, או שיפוי, או שילוב של השניים, בשל קרות אירוע רפואי. ביטוח הבריאות הוא בדרך כלל במסגרת פוליסת בריאות, אך יכול שיהיה גם כיסוי שעניינו בריאות בפוליסת ביטוח חיים או בפוליסת ביטוח כללי.

## [עריכה] קישורים חיצוניים

- מילון מונחים כלליים בביטוח, באתר אגודת האקטוארים בישראל.

מקור: http://he.wikipedia.org../../../%D7%91/%D7%99/%D7%98/%D7%91%D7%99%D7%98%D7%95%D7%97.html

קטגוריות: כלכלה | ביטוח

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Беларуская
- Dansk
- Deutsch
- Esperanto
- Español
- فارسی
- Suomi
- Français
- Bahasa Indonesia
- Ido
- Italiano
- 日本語
- Lietuvių
- Bahasa Melayu
- Nederlands
- Norsk (bokmål)
- Polski
- Português
- Русский
- Svenska
- Українська
- Tiếng Việt
- 中文